Document ID: 31975R2765

++++
ΚΑΝΟΝΙΣΜΟΣ ( ΕΟΚ ) αριθ . 2765/75 ΤΟΥ ΣΥΜΒΟΥΛΙΟΥ
της 29ης Οκτωβρίου 1975
περί των εφαρμοστέων γενικών κανόνων σε περίπτωση αισθητής ανόδου των τιμών στον τομέα του χοιρείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
τον κανονισμό ( ΕΟΚ ) αριθ . 2759/75 του Συμβουλίου , της 29ης Οκτωβρίου 1975 , περί κοινής οργανώσεως αγοράς στον τομέα του χοιρείου κρέατος ( 1 ) , και ιδίως το άρθρο 11 εδάφιο δεύτερο ,
την πρόταση της Επιτροπής ,
Εκτιμώντας :
ότι σύμφωνα με το άρθρο 11 του κανονισμού ( ΕΟΚ ) αριθ . 2759/75 , όταν διαπιστούται στην αγορά της Κοινότητος αισθητή άνοδος των τιμών , η δε κατάσταση αυτή είναι δυνατό να παραταθεί και , από αυτό το γεγονός η αγορά διαταράσσεται ή κινδυνεύει να διαταραχθεί είναι δυνατό να ληφθούν τα αναγκαία μέτρα
ότι η αισθητή άνοδος των τιμών είναι δυνατό να προσδιορίζεται με βάση το επίπεδο των τιμών βάσεως του εσφαγμένου χοίρου και από την εξέλιξη των τιμών της αγοράς , που διαπιστούνται στις αντιπροσωπευτικές αγορές της Κοινότητος τις αναγραφόμενες στο παράρτημα του κανονισμού ( ΕΟΚ ) αριθ . 2762/75 του Συμβουλίου , της 29ης Οκτωβρίου 1975 , περί του καταλόγου των αντιπροσωπευτικών αγορών για τον τομέα του χοιρείου κρέατος εντός της Κοινότητος ( 2 ) και αυτό , για μια επαρκώς αντιπροσωπευτική περίοδο
ότι , προς το σκοπό εκτιμήσεως της πιθανής παρατάσεως αυτής της ανόδου , πρέπει να ληφθεί ιδίως υπόψη η συγκυριακή εξέλιξη της αγοράς των χοιριδίων καθώς και οι έρευνες και οι εκτιμήσεις οι πραγματοποιηθείσες κατ ' εφαρμογή της οδηγίας του Συμβουλίου , της 27ης Μαρτίου 1968 , περί των ερευνών που πρέπει να διενεργηθούν από τα Κράτη μέλη στον τομέα παραγωγής των χοίρων ( 3 ) και η προβλεπόμενη εξέλιξη των τιμών της αγοράς του εσφαγμένου χοίρου
ότι , προς το σκοπό αποφυγής της διαταραχής ή απειλής διαταραχής στην αγορά που προέρχεται από τη συνεχή άνοδο των τιμών , είναι απαραίτητο να αυξηθεί η προσφορά
ότι , για το σκοπό αυτό , ενδείκνυται να επιτραπεί η ολική ή μερική αναστολή της εισφοράς
ότι η επιλογή των προϊόντων στα οποία εφαρμόζεται αυτή η αναστολή πρέπει να εξαρτάται από την εξέταση της καταστάσεως της αγοράς ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
1 . Αισθητή άνοδος των τιμών , υπό την έννοια του άρθρου 11 του κανονισμού ( ΕΟΚ ) αριθ . 2759/75 , υφίσταται όταν , εξ αιτίας μιας γενικευμένης ανόδου των τιμών σε όλες τις περιοχές της Κοινότητος , ο μέσος όρος των τιμών του εσφαγμένου χοίρου , ο οποίος διαπιστούται στις αντιπροσωπευτικές αγορές της Κοινότητος που αναγράφονται στο παράρτημα του κανονισμού ( ΕΟΚ ) αριθ . 2762/75 , ευρίσκεται σε ανώτερο επίπεδο από το μέσο όρο αυτών των τιμών που ορίσθηκαν για το χρονικό διάστημα το οποίο προηγείται τριών περιόδων εμπορίας , από την 1η Νοεμβρίου μέχρι την 31η Οκτωβρίου , που ενδεχόμενα έχει προσαρμοσθεί , σε συνάρτηση με την κυκλική εξέλιξη των εν λόγω τιμών , αυτός δε ο μέσος όρος αυξάνεται κατά τη διαφορά η οποία υπάρχει μεταξύ του εν λόγω μέσου όρου και του μέσου όρου των τιμών βάσεως που ισχύουν κατά την εξεταζομένη περίοδο , λαμβανομένης υπόψη οποιασδήποτε τροποποιήσεως της τιμής βάσεως σε σχέση με εκείνη που προκύπτει από τον μέσο όρο της εν λόγω περιόδου .
2 . Η κατάσταση της αισθητής ανόδου των τιμών είναι δυνατό να παραταθεί , όταν υπάρχει μία έλλειψη ισορροπίας μεταξύ της προσφοράς και της ζητήσεως σε χοίρειο κρέας και όταν αυτή η έλλειψη ισορροπίας είναι δυνατό να παραταθεί , λαμβανομένων υπόψη ιδίως :
α ) της συγκυριακής εξελίξεως του αριθμού των ζευγαρωμάτων και της εξελίξεως των τιμών των χοιριδίων
β ) των ερευνών και των εκτιμήσεων , οι οποίες πραγματοποιούνται κατ ' εφαρμογή της οδηγίας του Συμβουλίου , της 27ης Μαρτίου 1968 , περί των ερευνών που πρέπει να διενεργηθούν από τα Κράτη μέλη στον τομέα της παραγωγής των χοίρων
γ ) της προβλεπόμενης εξελίξεως των τιμών της αγοράς του εσφαγμένου χοίρου .
Άρθρο 2
1 . Οταν οι όροι , που προβλέπονται από το άρθρο 11 εδάφιο πρώτο του κανονισμού ( ΕΟΚ ) αριθ . 2759/75 , πληρούνται σύμφωνα με τα κριτήρια τα οποία προσδιορίζονται στο άρθρο 1 του παρόντος κανονισμού , η ολική ή μερική αναστολή της εισφοράς , που καθορίζεται κατ ' εφαρμογή του άρθρου 8 του κανονισμού ( ΕΟΚ ) αριθ . 2759/75 , δύναται να αποφασισθεί κατά τη διαδικασία η οποία προβλέπεται στο αρθρο 24 του ιδίου κανονισμού .
2 . Λαμβανομένης υπόψη της καταστάσεως της αγοράς , τα μέτρα που αναφέρονται στην παράγραφο 1 , δύναται να ληφθούν για ένα ή περισσότερα από τα προϊόντα , που αναγράφονται στο άρθρο 1 παράγραφος 1 του κανονισμού ( ΕΟΚ ) αριθ . 2759/75 .
Άρθρο 3
Τα στοιχεία , βάσει των οποίων είναι δυνατό να ληφθούν τα μέτρα που προβλέπονται στο άρθρο 2 , εξετάζονται τακτικά σύμφωνα με τη διαδικασία που προβλέπεται στο άρθρο 25 του κανονισμού ( ΕΟΚ ) αριθ . 2759/75 .
Άρθρο 4
1 . Ο κανονισμός ( ΕΟΚ ) αριθ . 897/69 του Συμβουλίου , της 13ης Μαϊου 1969 , περί των εφαρμοστέων γενικών κανόνων σε περίπτωση αισθητής ανόδου των τιμών στον τομέα του χοιρείου κρέατος , καταργείται ( 4 ) .
2 . Οι παραπομπές στον κανονισμό που καταργείται σύμφωνα με την παράγραφο 1 , θεωρούνται ότι έγιναν στον παρόντα κανονισμό .
Άρθρο 5
Ο παρών κανονισμός αρχίζει να ισχύει την 1η Νοεμβρίου 1975 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .
Εγινε στο Λουξεμβούργο , στις 29 Οκτωβρίου 1975 .

Labels: 2
17